กทม. 11 ส.ค.-พล.อ.ประวิตร ลั่นไม่ปกป้องนายทหารสังกัดกองบัญชาการกองทัพไทยร่วมกับพวกนักธุรกิจเรียกค่าไถ่ ชี้เป็นเรื่องส่วนตัว ถ้าผิดก็ต้องดำเนินการตามกฎหมาย  พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวกรณีที่ พล.ต.จรูญ อำภา นายทหารสังกัดกองบัญชาการกองทัพไทย ถูกกล่าวหาร่วมกับพวกอุ้มเรียกค่าไถ่นักธุรกิจท่องเที่ยวและสายการบินชาวไทยเชื้อสายจีน 20 ล้านบาท ว่าเป็นเรื่องส่วนตัว แต่ทุกอย่างต้องดำเนินการตามกฎหมาย กองทัพไม่มีการช่วยเหลือ หากกระทำความผิดและประพฤติทุจริตจริง ความผิดทางอาญาจะรุนแรงกว่าเรื่องทางวินัยทหาร.-สำนักข่าวไทย
พล.อ.ประวิตร พล.อ.ประวิตร วงษ์สุวรรณ
นายทหารสังกัดกองบัญชาการกองทัพไทย พล.ต.จรูญ อำภา